section_heading: Scenarij i glumačka ekipa
paragraph_text: Nakon što je pročitao novu verziju scenarija, Evans je smatrao da Hamilton nije ispravan izbor za glavnu ulogu te je razmišljao o drugim komičarima kao što su Chevy Chase i George Segal. Richards je pokazao Dustinu Hoffmanu scenarij dok su bili u avionu, a glumcu se svidjela priča. U to vrijeme, Hoffman je već razgovarao sa scenaristom, Murrayjom Schisgalom, o mogućnosti pisanja priče u kojoj bi igrao muškarca koji se preruši u tenisačicu te stigne sve do Wimbeldona gdje ga pobijedi 13-godišnja djevojčica. Schisgal je tako postao treća generacija scenarista u toj priči. Hoffman je pristao glumiti u filmu jedino pod uvjetom da mu se da potpuna kontrola, što je Evansu odgovaralo pošto je zahvaljujući njemu postigao dogovor s Columbia Pictures. Hoffman je također dao novi naslov filmu, Tootsie, pošto je njegova majka govorila ""Tootsie Wootsie" dok ga je kao dijete bacala u zrak. Hoffman je film posvetio svojoj majci, koja je preminula 1981.<ref>Dworkin 2012., str. 9